Ko honno Laamu Allah ngun woniri ?
On wi’ay ko...
faale Allah on ?
laamu ka kammu ?
goɗɗun goo ?
KO DEFTERE ALLAH NDEN WI’I KON
« Allaahu on ka kammu waɗoyay laamu ngu lancetaake. » — Danu’iila 2:44, Traduction du monde nouveau.
« Ko fii en heɓanaama boobo, en okkaama ɓiɗɗo gorko ; e laamu ngun wonay ka hoore balawal makko. » — Isaaya 9:6 ; ruttorde.
KO HONNO ƊUN NAFIRTA EN ?
Laamu feewungu nafayngu mo kala. — Isaaya 48:17, 18, TMN.
Ko aroyta, en heɓay cellal timmungal e weltaare. — Feɲɲinannde 21:3, 4.
HIƊEN WAAWI HOOLAADE KO DEFTERE ALLAH NDEN WI’I KON
Fii piiji ɗiɗi :
Annabi Iisaa holluno ko Laamu Allah ngun waɗoyta kon. Annabi Iisaa jannuno taalibaaɓe makko ɓen yo ɓe toro fii Laamu Allah ngun yo aru e fii no faale Allah on waɗira e hoore ndii leydi. (Matta 6:9, 10) Annabi Iisaa holluno honno nden toraare jaabortee.
Fewndo ko annabi Iisaa wonunoo e hoore ndii leydi, o ɲamminno weelaaɓe, o ɲawdi nawnuɓe, e o immintinno mayɓe ! (Matta 15:29-38 ; Yuuhanna 11:38-44) Ɓayri ko kanko woni Lanɗo toɗɗaaɗo on fii Laamu Allah ngun, o holluno piiji moƴƴuɗi ko ngun Laamu waɗoyta. — Feɲɲinannde 11:15.
Ko woni e feƴƴude kon hannde no holli Laamu Allah ngun ɓadike. Annabi Iisaa wi’uno, ɗoo yo Laamu Allah ngun addude ɓuttu e hoore ndii leydi, aduna men on yi’ay piiji buy wano gere, heege, e dimmbo leydi. — Matta 24:3, 7.
Hiɗen yi’ude ɗun fow hannde. Ko ɗun waɗi, hiɗen waawi hoolaade Laamu Allah ngun lannay fii ɗii satteendeeji fow ko neeɓataa.
MIIJITEE
Ko honno ngurndan men ɗan woniroyta si Laamu Allah ngun ari ?
Deftere Allah nden no jaabii ngal lanndal e nder ZABUURA 37:29 e ISAAYA 65:21-23 (TMN).
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn